Diari Oficial de la Generalitat Valenciana


Sumari del DOGV 4635, del 21-11-2003 (2003/12854)

Informació pública del programa d'actuació integrada de la UA CJ-5 al nucli de Benitaia.
----------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12866


Organisme emissor
:   Ajuntament de la Vall de Gallinera

Tipus de document
:   Anunci

Informació pública del programa d'actuació integrada de la UA CJ-5 al nucli de Benitaia. [2003/X12276]
  
Vist el Programa, Avantprojecte d'urbanització, i projecte de reparcel·lació de la UA CJ-5 Benitaia (Vall de Gallinera), redactats pel tècnic municipal als efectes del seu desenrotllament per gestió directa, per l'alcalde, s'ha adoptat la següent resolució:
  
Primer. En compliment del que establix l'article 46.3 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, sotmetre a informació pública, per mitjà d'edicte publicat en un diari d'informació general editat a la Comunitat Valenciana i posterior o simultàniament, en el DOGV, l'alternativa de Programa, per termini de 20 dies, a comptar des de l'endemà a la publicació d'este anunci en el Diari Oficial de la Generalitat Valenciana. Durant este termini, qualsevol persona podrà consultar la dita documentació i l'expedient administratiu en l'Ajuntament de Vall de Gallinera, i podran presentar-se tant al·legacions com alternatives tècniques que pretenguen competir amb l'exposada al públic. Les proposicions juridicoeconòmiques es presentaran en plica tancada, en el termini de cinc dies hàbils següents al de la finalització del termini anterior, amb la documentació establida en els apartats c) i d) de l'article 32 de la LRAU. L'acte d'obertura de pliques se celebrarà en l'Ajuntament en la següent data hàbil a la conclusió del termini per a presentar-les. Estos terminis quedaran prorrogats per 20 dies addicionals, si durant els 10 primers d'informació pública, alguna persona es comprometera de presentar una alternativa tècnica substancialment distinta a la inicial i en presentés caució en la quantia que es determine. La prorroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, hi presenten pliques prematurament.
  
Segon. Que els propietaris que declinen cooperar, per entendre inconvenient el desenrotllament urbanístic dels seus terrenys, poden renunciar a això si demanen, per mitjà de sol·licitud presentada en document públic abans de l'acord aprovatori del programa, l'expropiació segons el que preveu l'article 29.9c de la LRAU. El dit acord aprovatori determinarà la incoació de l'expedient de determinació del preu just de la finca.
  
Tercer. Que es remeta avís, prèviament a la publicació, als titulars cadastrals així com als que consten en l'expedient com a titulars registra'ls.
  
Quart. Que se sol·licite del Registre de la Propietat, certificat registral de domini i càrregues, de forma simultània a la convocatòria d'informació pública, de les finques afectades pel projecte de reparcel·lació, en compliment del que disposa l'article 69.b de la LRAU.
  
Quint. El que es fa públic als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa als propietaris desconeguts o el domicili del qual es desconega, o intentada la notificació no puga realitzar-se.